**Årsmøtesak 1.**

**Endringer og tillegg i vedtektene**

I dagens vedtekter § 16 om valg står det:

Pkt. 14b: valg av:

*Kontrollkomite med 2 medlemmer og ett varamedlem.*

Pkt. 14d:

*Valgkomite med leder, to medlemmer og ett varamedlem.*

Klubben har de senere årene avveket fra vedtektene ved at man har valgt kontrollkomite med leder og to medlemmer uten varamedlem, og valgkomite med tre medlemmer uten varamedlem. For å tilpasse klubbens vedtekter til NIFs normalvedtekter foreslås det at begge komiteene følgende sammensetning: Leder, ett medlem og ett varamedlem.

Tillegg til vedtektene:

I en tidligere revisjon av vedtektene er tekst om lengden på valgperioden utelatt. Tidligere har valgene til styrer og grupper vært for 2 år, og foregått slik at halve styret har vært på valg hvert år. Klubben har de senere årene basert valget på fjorårets protokoll, slik at praksis fra tidligere er fulgt.

Det anbefales at vedtektene oppdateres, slik at det ikke er tvil om valgperioden på det enkelte verv.

***Vedtak:*** *som foreslått*

Styret innstiller for årsmøtet at vedtektene gis følgende endring og tillegg i § 16 pkt 14:

b) Kontrollutvalg med leder, ett medlem og ett varamedlem.

d) Valgkomité med leder, ett medlem og ett varamedlem.

f) Valg til styret er for 2 år, skal foregå slik at styreleder og halve styret velges det ene året og styrets nestleder og halve styret velges året etter. Styrer i eventuelle grupper velges etter samme modell. Øvrige valg er for ett år ad gangen.